open-index/open-wikipedia-markdown huggingface dataset:
Ευτροφισμός

Ο **ευτροφισμός** είναι το περιβαλλοντικό φαινόμενο κατά το οποίο η υπέρμετρη αύξηση της συγκέντρωσης θρεπτικών στοιχείων συνεπάγεται τη μείωση του διαλυμένου οξυγόνου στο νερό και κατά συνέπεια την αλλοίωση της βιοποικιλότητας σε αυτό. Το φαινόμενο αυτό παρουσιάζεται συνήθως σε λίμνες ή κλειστούς αβαθείς κόλπους. 

Ο ευτροφισμός προκαλείται από τον εμπλουτισμό των υδάτων με απορροές θρεπτικών στοιχείων. Τα θρεπτικά αυτά στοιχεία μπορεί να είναι νιτρικά και φωσφορικά ιόντα από λιπάσματα και απορρυπαντικά, κάλιο και οργανικά απόβλητα. Αυτά, όταν αποικοδομηθούν, παράγουν θρεπτικά συστατικά, τα οποία είναι η βασική τροφή για το φυτοπλαγκτόν και τα υδρόβια φυτά, που είναι καταναλωτές μεγάλων ποσοτήτων οξυγόνου, μειώνοντας έτσι και τη βιοποικιλότητα στο νερό. Η έλλειψη οξυγόνου, οδηγεί σε αναερόβιες συνθήκες μέσα στο νερό, το οποίο έχει ως αποτέλεσμα την παραγωγή τοξικών ουσιών όπως είναι το μεθάνιο, το υδρογόνο, η αμμωνία, το υδρόθειο και η φωσφίνη.  

Τα βακτήρια και  τα φύκη αυξάνονται σε αριθμό τόσο, που σχηματίζουν επικάλυμμα στις υδάτινες επιφάνειες, προκαλώντας σκίαση στο νερό κάτω από την επιφάνεια. Χωρίς φως, οι φωτοσυνθετικοί οργανισμοί στον πυθμένα θανατώνονται, προσφέροντας ακόμη μεγαλύτερη ποσότητα τροφής σε άλλα βακτήρια, που συνεχίζουν να αναπτύσσονται. Καθώς ο αριθμός των βακτηρίων αυξάνεται, η κατανάλωση του διαλυμένου στο νερό οξυγόνου αυξάνεται δραματικά, ενώ η παραγωγή ελαττώνεται, με αποτέλεσμα να μην υπάρχει οξυγόνο για τους μη φωτοσυνθετικούς οργανισμούς, όπως, π.χ. τα ψάρια. Τα ψάρια είναι οι πρώτοι οργανισμοί που πεθαίνουν ενώ εξακολουθούν να επιβιώνουν τα βακτήρια δίνοντας έτσι ζωή στο οικοσύστημα. Αποτέλεσμα του ευτροφισμού είναι η μεταβολή της χλωρίδας και πανίδας των υδροβιότοπων καθώς όμως και οι περιορισμένες δυνατότητες για αναψυχή.      

Συνέπειες ευτροφισμού: 
* Αύξηση παρόχθων μακρόφυτων,
* Αύξηση κυανόφυτων,
* Μείωση της διαφάνειας του νερού,
* Μείωση μακροφυτικών πληθυσμών, 
* Ελάττωση συγκέντρωσης του διαλυμένου στο νερό οξυγόνου,
* Αύξηση της συγκέντρωσης τοξικών αερίων.

## Δείτε επίσης

* Πλαγκτόν
* Φύκη
* Βιολογική Ωκεανογραφία

## Παραπομπές


## Εξωτερικοί σύνδεσμοι
* 

Κατηγορία:Υδρόβια Οικολογία
Κατηγορία:Ρύπανση των υδάτων
Φοινικόδασος του Βάι

Το **Φοινικόδασος του Βάι** βρίσκεται στην βόρεια Κρήτη, στο νομό Λασιθίου και ανήκει στην Κοινότητα Παλαικάστρου του Δήμου Σητείας και της τέως Επαρχίας Σητείας. 

Βρίσκεται στο ανατολικό άκρο της Κρήτης δίπλα στη θάλασσα, συγκεκριμένα στις κρητικές ακτές του  Νότιου Κρητικού Πελάγους , λίγο βορειότερα από το χωριό Παλαίκαστρο και σε απόσταση 20 περίπου χιλιομέτρων από τη Σητεία. Είναι ένα από τα 19 Αισθητικά Δάση της Ελλάδας στα οποία εντάχθηκε το 1973. Ο λόγος ένταξής του στην κατηγορία προστατευόμενων φυσικών περιοχών είναι η ύπαρξη του ενδημικού Κρητικού φοίνικα. Ο συγκεκριμένος φοίνικας είναι γνωστός από τη Μινωική εποχή και ονομάζεται φοίνικας του Θεόφραστου (*[[:en:Phoenix_theophrasti|Phoenix theophrastii]]*).

Η έκταση του δάσους είναι 30 εκτάρια και η ονομασία του προέρχεται από την τοπική διάλεκτο, στην οποία οι φοίνικες ονομάζονται Βάγιες ή Βάγια → Βάι. Είναι η πιο μεγάλη έκταση φοινίκων Phoenix theophrastii που υπάρχει στην Κρήτη, καθώς στις άλλες περιοχές του νησιού (περίπου 20) απαντώνται μόνο μικρές συστάδες ή άλση (Πρέβελη, Άγιος Νικήτας), δεν υπάρχει όμως εκτεταμένο δάσος. Το φοινικόδασος είναι περιφραγμένο. Στην περιφραγμένη περιοχή υπάρχει μία μικρή πηγή, η οποία τροφοδοτεί ένα, επίσης μικρό, ρυάκι. Στο ανατολικό άκρο του, προς την παραλία, υπάρχουν αμμοθίνες, έδαφος ιδιαίτερα ευνοϊκό για την ανάπτυξη των φοινίκων. Η τοποθεσία του Βάι είναι ιδιαίτερα σημαντική για όλη την Ευρώπη, λόγω της μοναδικότητάς της: πουθενά αλλού στην Ευρώπη δεν είναι γνωστό δάσος από Phoenix theophrasti. Επίσης η περιοχή είναι μοναδική στην Ευρώπη λόγω του τροπικού κλίματος της. 

## Παραπομπές


Κατηγορία:Περιφερειακή ενότητα Λασιθίου
Κατηγορία:Φοινικοδάση της Ελλάδας
Κατηγορία:Εθνικά πάρκα της Ελλάδας
Κατηγορία:Παραλίες της Ελλάδας
96

*Η τρέχουσα σελίδα αφορά το έτος 96 κατά το [[Γρηγοριανό ημερολόγιο]] *

## Γεγονότα
*18 Σεπτεμβρίου - Ο Νέρβας ανακηρύσσεται Ρωμαίος αυτοκράτορας μετά τη δολοφονία του Δομιτιανού.
* Λήξη της περιόδου που καλύπτει ο Γάιος Κορνήλιος Τάκιτος στις *Ιστορίες* του.

## Γεννήσεις

## Θάνατοι

*18 Σεπτεμβρίου - Δομιτιανός, Ρωμαίος αυτοκράτορας
*Στάτιος, Ρωμαίος ποιητής

Κατηγορία:Έτη
Κλασική μουσική του 20ού αιώνα

Με τον όρο **κλασική μουσική του 20ού αιώνα** ονομάζουμε ευρύτερα τη μουσική εξέλιξη της ύστερης Ρομαντικής εποχής του 20ού αιώνα που συνοδεύτηκε από έντονες αναζητήσεις και αμφισβητήσεις των συμβατικών ακουσμάτων των προηγούμενων αιώνων. Δεν είναι φυσικά δυνατόν να ορισθεί ακριβώς η ημερομηνία μετάβασης από τη ρομαντική εποχή στη σύγχρονη. Τα στοιχεία συνυπήρχαν όπως συνήθως γίνεται για κάποιο διάστημα μέχρι να γίνουν ξεκάθαρες οι τάσεις που θα επικρατήσουν, όπως: 

* Η εισαγωγή εξωτικών κλιμάκων, πέρα των Ευρωπαικών

* Η συχνή χρήση των διαφωνιών

* Τα μεγάλα μελωδικά πηδήματα (μεγάλες αποστάσεις ανάμεσα στις γειτονικές νότες)

* Η ιδιόρυθμη και μη συμβατική χρήση των οργάνων

* Οι εντονότατες μεταβολές τις δυναμικής 

* Η προσπάθεια κατάργησης κάθε έννοιας της τονικότητας

Αυτά είναι κάποια από τα στοιχεία που χαρακτηρίζουν την νέα αυτή πορεία της μουσικής. Ατονικότητα, Δωδεκαφθογγισμός, Σειραϊσμός είναι τα ονόματα που προσδιορίζουν ένα τρόπο γραφής που απέχει πολύ από τον καθιερωμένο. Αφού η κλίμακα διαιρεθεί σε 12 ημιτόνια που το κάθε ένα από αυτά είναι το ίδιο σημαντικό με τα άλλα 11 για να μην υπάρχει η αίσθηση του τονικού κέντρου, αφηνόμαστε σε μία μουσική αριθμητική να οδηγήσει μία κατασκευή, που στηρίζεται αρκετά στη ρυθμική διαφοροποίηση ώστε να δώσει ένα νέο ορισμό στο νόημα της λέξης "Μουσική".

Παράλληλα, αναπτύσονται αρκετά τα ηλεκτρονικά μηχανήματα τα οποία ανοίγουν νέους ορίζοντες στην έρευνα των ανήσυχων ανθρώπων. Μερικά από τα είδη μουσικής που αναπτύχθηκαν με χρήση ηλεκτρικών μηχανημάτων είναι η Συγκεκριμένη Μουσική, η Ηλεκτρονική Μουσική, η Μουσική του Τυχαίου κ.ά.

## Συνθέτες
Σημαντικοί συνθέτες της εποχής αυτής είναι:

*  Κλωντ Ντεμπυσί (1862 - 1918) 
*  Άρνολντ Σένμπεργκ (1874 - 1951)
*  Ιγκόρ Στραβίνσκι (1882 - 1971) 
*  Άντον Βέμπερν (1885 - 1935)  
*  Άλμπαν Μπεργκ (1883 - 1945) 
*  Λουίτζι Νταλαπίκολα (1904 - 1975) 
*  Λουτσιάνο Μπέριο (1925 - 2003)
*  Νίκος Σκαλκώτας (1904 - 1949) 
*  Καρλχάιντς Στοκχάουζεν (1928 - 2007) 
*  Τζων Κέιτζ (1912 - 1992) 
*  Ιάννης Ξενάκης (1922 - 2001) 
*  Γιάννης Χρήστου (1926 - 1970)

## Εξωτερικοί σύνδεσμοι
* The20thCenturyClassical.gr ο επίσημος ελληνικός φορέας για την κλασική μουσική, το κλασικό τραγούδι και την όπερα του 20ού αιώνα στην Ελλάδα
* Dolmetsch.com: music history online: music of the 20th century, Dr. Brian Blood

20ος αιωνας
Κρίστιαν Χόυχενς

Ο **Κρίστιαν Χόυχενς** (, 14 Απριλίου 1629 – 8 Ιουλίου 1695) ήταν εξέχων Ολλανδός μαθηματικός και επιστήμονας. Συνέβαλε σημαντικά στην επιστημονική επανάσταση του 17ου αιώνα.

Γεννήθηκε στη Χάγη και σπούδασε νομική και μαθηματικά στο Πανεπιστήμιο του Λέιντεν και το Κολλέγιο της Οράγγης. Καταρχήν ασχολήθηκε με τις κωνικές τομές, γρήγορα όμως στράφηκε στην αστρονομία. Με τηλεσκόπια δικής του κατασκευής ανακάλυψε τον μεγαλύτερο δορυφόρο του Κρόνου, τον Τιτάνα, το 1655. Την επόμενη χρονιά ήταν ο πρώτος που πρότεινε ότι οι δακτύλιοι του Κρόνου δεν ήταν συμπαγείς αλλά αποτελούνταν από πολλά σωματίδια, όπως και ο πρώτος που εξήγησε το γεγονός ότι οι δακτύλιοι έμοιαζαν να «εξαφανίζονται» κατά περιόδους. Επίσης, ανακάλυψε μερικά διπλά άστρα και ανέλυσε το Νεφέλωμα του Ωρίωνα σε ξεχωριστά άστρα.

Παράλληλα άρχισε να δουλεύει πάνω στην κατασκευή ρολογιών ακριβείας, καταρχήν για τις ανάγκες της αστρονομίας και αργότερα της ναυσιπλοΐας. Εφεύρε και πατεντάρισε το ρολόι με εκκρεμές το 1656. Η κατασκευή ρολογιών τον απασχόλησε ως το τέλος της ζωής του· δική του εφεύρεση είναι και το ρολόι τσέπης.

Έγινε μέλος της Βρετανικής Βασιλικής Επιστημονικής Εταιρείας το 1663 (μια από τις μεγαλύτερες διακρίσεις για τους επιστήμονες της εποχής) και το 1666 μετακόμισε στο Παρίσι ως μέλος της Γαλλικής Βασιλικής Ακαδημίας Επιστημών. Εκεί συνέχισε τις αστρονομικές παρατηρήσεις, ενώ ασχολήθηκε με τη φυγόκεντρο δύναμη και με προβλήματα κρούσεων. Η εργασία του πάνω στον νόμο της φυγόκεντρης δύναμης άνοιξε τον δρόμο για τη διατύπωση του νόμου του αντίστροφου τετραγώνου για τη βαρύτητα. Ασχολήθηκε επίσης με την Ακουστική και τη φύση του κενού.

Η υγεία του άρχισε να κλονίζεται το 1670, με αποτέλεσμα να μετακινείται ανάμεσα στο Παρίσι και στη Χάγη, στην οποία επέστρεψε για τελευταία φορά το 1681. Παρόλα αυτά, συνέχισε την εργασία του πάνω στα ρολόγια και την οπτική, προτείνοντας μάλιστα για πρώτη φορά μια θεωρία για την κυματική φύση του φωτός, μια ιδέα που δικαιώθηκε διακόσια χρόνια αργότερα. Ένα από τα τελευταία έργα του, ο *Κοσμοθεωρός (Cosmotheoros)* ασχολείται με την πιθανότητα ζωής σε άλλους κόσμους, σκέψη πρωτοποριακή έως και αιρετική για τα δεδομένα της εποχής. Ο Χόυχενς θεωρούσε ότι το Σύμπαν είναι γεμάτο ζωή, την οποία μάλιστα φανταζόταν παρόμοια με τη ζωή στη Γη του 17ου αιώνα.

Πέθανε στη Χάγη στον ύπνο του το 1695.

Προς τιμή του ονομάστηκε το όχημα της Ευρωπαϊκής Διαστημικής Υπηρεσίας, μέρος της αποστολής Κασσίνι-Χόιχενς στον Κρόνο, που προσεδαφίστηκε στον δορυφόρο του Τιτάνα και εξέτασε το έδαφος και την ατμόσφαιρά του.

## Δείτε επίσης
* 2801 Χόυχενς
* Κασσίνι-Χόυχενς
* Μαγνητόσφαιρα του Κρόνου

## Παραπομπές


## Εξωτερικοί σύνδεσμοι
* Αναλυτική βιογραφία 
* Εικόνες και κείμενα απ' τις εργασίες του Χόυχενς για τον Κρόνο

Κατηγορία:Ολλανδοί φυσικοί
Κατηγορία:Ολλανδοί μαθηματικοί
Κατηγορία:Ολλανδοί αστρονόμοι
Κατηγορία:Αστρονόμοι του 17ου αιώνα
Κατηγορία:Μαθηματικοί του 17ου αιώνα
Κατηγορία:Φυσικοί του 17ου αιώνα
Κατηγορία:Μέλη της Ακαδημίας Επιστημών (Γαλλία)
Άρτεμις (αποσαφήνιση)

Το όνομα **Άρτεμις**, **Αρτέμιδα** ή **Άρτεμη** μπορεί να αναφέρεται:
* Στη θεά Άρτεμη ή Αρτέμιδα, θεά του κυνηγιού που λατρευόταν στην Αρχαία Ελλάδα. 
* Στη θεά Άρτεμη της Δήλου. 
* Στη θεά Ντιάνα, αντίστοιχη της Άρτεμης στην Αρχαία Ρώμη.

Προς τιμή της Άρτεμης ονομάστηκαν η Αρτεμισία, το Αρτεμίσιο, ο Αρτέμης.

## Ως τοπωνύμιο
* Αρτέμιδα Αττικής, παραθεριστική πόλη της Ανατολικής Αττικής με παραδοσιακό κέντρο τη Λούτσα.
* Αρτέμιδα Ηλείας, χωριό της Ηλείας στην Πελοπόννησο.
* Αρτέμιδα Σιττακινής Απολλωνιάτιδας Ασυρίας.
* Άρτεμη Αμμοχώστου, χωριό της επαρχίας Αμμοχώστου στην κατεχόμενη Κύπρο.
* Άρτεμις Αμοργού.
* ΆρτεμιςΑντιπάρου.
* Άρτεμις Λήμνου.
* Νησίδα Άρτεμις στην Κρήτη.

## Ονομασία αθλητικών, κυνηγετικών κ.λπ. συλλόγων
* Α.Π.Σ. Άρτεμις Βόλου ή Άρτεμις Βόλου.
* Α.Ο. Άρτεμις Δραπετσώνας
* Κοινωνία κυνηγών (e-artemis.gr)
* Αθλητικός όμιλος Κορυδαλού Αττικής Α.Γ.Σ. Άρτεμις Κορυδαλλού.
* Αρτέμιδες Χανίων.
* Γ.Α.Ε. Άρτεμις του Παρθεναγωγείου Θεσσαλονίκης.
* Αθλητική Ένωση Άρτεμις Αγίου Γεωργίου Δήμου Κύμης.
* Συνδέσμος Καστανιωτών **"Η Επιδήλιος Άρτεμις"**.

## Σε πρόσωπα με το όνομα Άρτεμις, Άρτεμη ή [[Αρτέμης (Αποσαφήνιση)|Αρτέμης]]

* Γυναίκες:
** Άρτεμις Σπανού.
** Άρτεμις Γουνάκη.

* Άνδρες:
** Αρτέμης Μάτσας.
** Αρτέμης Ευθύμης.
** Αρτέμης Φάουλ.

## Σε τεχνολογικά συστήματα
* Άρτεμις 30, αντιαεροπορικό οπλικό σύστημα που αναπτύχθηκε στην Ελλάδα
* Άρτεμις, διαπανεπιστημιακό σύστημα ψηφιακής βιβλιοθήκης για την ηλεκτρονική τεκμηρίωση της σύγχρονης ελληνικής βιβλιογραφίας.

Αρτεμις
Κατηγορία:Αποσαφηνίσεις ονομάτων
Καμίλο Χοσέ Θέλα

Ο **Καμίλο Χοσέ Θέλα Τρουλόκ** (*Camilo José Cela Trulock*, 11 Μαΐου 1916 - 17 Ιανουαρίου 2002) ήταν Ισπανός συγγραφέας. Γεννήθηκε στην Ίρια Φλάβια, περιφέρεια του Παντρόν, επαρχία της Α Κορούνια (*A Coruña*).

Ο Θέλα εξέδωσε το πρώτο του μυθιστόρημα, *La familia de Pascual Duarte* (Η οικογένεια του Πασκουάλ Ντουάρτε), όταν ήταν 26 ετών. Το μυθιστόρημα αυτό είναι παρόμοιο με πολλά άλλα έργα του, με χαρακτηριστικό τον υπαρξιακό, ηθικά αμφιλεγόμενο πρωταγωνιστή. Ο Πασκουάλ Ντουάρτε δεν βρίσκει αξιοπιστία στην τυπική ηθική, και εκτελεί μια σειρά από εγκλήματα, συμπεριλαμβανομένων φόνων, για τα οποία δεν νιώθει τίποτα. Υπό αυτή την έννοια είναι σαν τον Mersault στο διάσημο μυθοστόρημα του Αλμπέρ Καμύ *[[Ο Ξένος (μυθιστόρημα)|Ο Ξένος]]*. Το γνωστότερο έργο του, «La colmena» (Η Κυψέλη) εκδόθηκε το 1953. Η τεχνοτροπία του Θέλα είναι μια μορφή σκοτεινού ρεαλισμού. Εξέδωσε περί τους 70 τόμους. Ως ταξιδιωτικός συγγραφέας συνέγραψε το 1948 το *Viaje a la Alcarria* («Ταξίδι στην Αλκαρία»), μεταξύ άλλων. 

Το 1957 ανεδείχθη μέλος της Ισπανικής Βασιλικής Ακαδημίας (*Real Academia Española*). Πέθανε στη Μαδρίτη το 2002.

## Βραβεία
* Βραβείο Λογοτεχνίας *Prince of Asturias*, 1987
* Βραβείο Νομπέλ Λογοτεχνίας, 1989
* Βραβείο Θερβάντες, 1995

## Βασικά έργα
* *La familia de Pascual Duarte* («Η οικογένεια του Πασκουάλ Ντουάρτε», 1945, νουβέλα)
** Ελλ. μετφρ. Ισμήνη Κανσή, εκδ. «ΘΕΩΡΙΑ», 1983 και εκδ. «Καστανιώτης», 2010
* *Pabellón de reposo* (1943, νουβέλα)
* *Nuevas andanzas y desventuras de Lazarillo de Tormes* (1944, νουβέλα)
* *Viaje a la Alcarria* (1948, ταξιδιωτικό)
* *La colmena* («Η Κυψέλη», 1953, νουβέλα)
** Ελλ. μετφρ. Μαρία Χατζηγιάννη, εκδ. «ΖΑΧΑΡΟΠΟΥΛΟΣ», 1995
* *Mrs. Caldwell habla con su hijo* («Η κα Κάλντγουελ μιλά με τον γιο της», 1955, νουβέλα)
* *Nuevo retablo de don Cristobita. Invenciones, figuraciones y alucinaciones* («Ανοιξιάτικοι έρωτες και άλλα διηγήματα», 1957, διηγήματα)
** Ελλ. μετφρ. Μαρία Χατζηγιάννη, εκδ. «ΖΑΧΑΡΟΠΟΥΛΟΣ», 1991
* *La cucaña, I. Memorias de Camilo José Cela. La rosa* (1959, απομνημονεύματα)
* *Tobogán de hambrientos* (1962, νουβέλα)
* *Izas, rabizas y colipoterras* (1964, διηγήματα)
* *Diccionario secreto* (τόμ. I 1968 και τόμ. II 1971, λεξικό)
* *San Camilo* (1969, νουβέλα)
* *La cruz de San Andrés* (1994, νουβέλα). *Βραβείο ισπανικής λογοτεχνίας Premio Planeta*.
* *Mazurca para dos muertos* («Μαζούρκα για δύο νεκρούς», 1983, νουβέλα).  *Εθνικό βραβείο αφήγησης Premio Nacional de Narrativa*.
* *Nuevo viaje a la Alcarria* (1986, ταξιδιωτικό)
* *Cristo versus Arizona* (1988, νουβέλα)
* *Madera de boj* («Το Πυξάρι», 1999, νουβέλα)
** Ελλ. μετφρ. Χριστίνα Θεοδωροπούλου, εκδ. «Μεταίχμιο», Αθήνα 2004
* *Poesía completa* (1996, ποιήματα)

## Παραπομπές


## Εξωτερικοί σύνδεσμοι
* Η σελίδα του Ιδρύματος Νόμπελ για τον συγγραφέα 

Κατηγορία:Ισπανοί μυθιστοριογράφοι
Κατηγορία:Βραβευμένοι με Νόμπελ Λογοτεχνίας
Κατηγορία:Μέλη της Βασιλικής Ισπανικής Ακαδημίας
Αλέξανδρος Νιέφσκι (Ιστιοφόρο)

thumb|200px|Αλέξανδρος Νιέφσκι

Το **Αλέξανδρος Νιέφσκι** ήταν ρωσικό πολεμικό ιστιοφόρο δίκροτο των 74 πυροβόλων τέταρτο στη γραμμή παραγωγής της υπό του ναυάρχου Χέυδεν μοίρας κατά τη ναυμαχία του Ναβαρίνου.

Κατά τη βαθμιαία εξασθένηση του ανέμου που μόλις μπορούσε να κινείται, με άλλα παραπλέοντα ρωσικά σκάφη, όταν βρέθηκε μεταξύ των πυροβολείων Πύλου και Σφακτηρίας στο στόμιο του Ναβαρίνου δέχθηκε διασταυρούμενα πυρά καθώς και πυκνό τυφεκισμό από τουρκικό πυρπολικό που προσπαθούσε να προσεγγίσει. Τόσο το "Αλέξανδρος Νιέφσκυ" όσο και τα λοιπά ρωσικά σκάφη συνέχισαν τη πλεύση τους προς το υποδειχθέν από τον ναύαρχο Κόδριγκτον σημείο αγκυροβολίας χωρίς να ανταποδώσουν ούτε μία βολή, παρόλο που δεχόντουσαν πλήθος σφαιρών. 

Μόλις ο "Αλέξανδρος Νιέφσκυ" έφθασε στο σημείο αγκυροβολίας και βρίσκοντας εκεί αιγυπτιακή φρεγάτα άνοιξε σφοδρό πυρ εναντίον της και την ανάγκασε να υποστείλει τη σημαία της και να παραδοθεί.

Νιέφσκυ
Κατηγορία:Ρωσικά πολεμικά πλοία
Αλέξανδρος Α΄ (ιστιοφόρο)

Το **Αλέξανδρος Α**' ήταν ένα ιστιοφόρο βρίκιο υπό σημαίας Ρωσίας, που ελεγχόμενο κατά τον Απρίλιο του 1825 έξω από τα Ψαρά από τις υπό τον ναύαρχο Σαχτούρη μοίρες των τριών νήσων αποδείχθηκαν τα έγγραφά του δόλια λαθρεμπορίου πολέμου. Στη συνέχεια οδηγήθηκε στις Σπέτσες προς εκδίκαση όπου θεωρούμενο νόμιμη λεία πολέμου μεταποιήθηκε και χρησιμοποιήθηκε ως περιπολικό.

## Παραπομπές



Κατηγορία:Ελληνικά ιστιοφόρα
Κατηγορία:Ελληνικά πολεμικά πλοία της επανάστασης του 1821
Αλέξανδρος Ζ΄ (ναυαγοσωστικό)

Το  **Αλέξανδρος Ζ΄** ήταν επίτακτο ναυαγοσωστικό (εκ της εταιρείας Ζαροκώστα) του Ελληνικού Πολεμικού Ναυτικού περιόδου 1922-1923 τύπου "ευκαιρία" (=μεταφοράς προσωπικού). Στις 10 Μαρτίου 1923 μεταφέροντας αδειούχους αξ/κούς, υπαξ/κούς και ναύτες από τον ορμούντα στο Κερατσίνι στόλο στον Πειραιά, λόγω υψηλού κυματισμού παρά τη ν. Ψυτάλλεια και απότομης μετακίνησης των επιβαινόντων του καταστρώματος από τη μία πλευρά στην άλλη, έχασε την ευστάθεια και ανετράπει παρασύροντας στο βυθό περίπου 300 εκ των επιβαινόντων: 12 Αξ/κοί, 87 υπαξ/κοί, 193 ναύτες και 5 τεχνικοί.

Κατ΄ έτος η Διοίκηση του Ναυστάθμου Σαλαμίνας τελεί επιμνημόσυνη δέηση επί ανεγερθέντος, επί τουτου, μνημείου στη Ψυτάλλεια.

## Αναφορές


Κατηγορία:Ναυάγια
Κατηγορία:Ελληνικά Ναυαγοσωστικά
Κατηγορία:Ναυτικά ατυχήματα στην Ελλάδα
Αρχαιολογική θέση

Ως **αρχαιολογική θέση** ή **αρχαιολογικός τόπος** εννοείται εκείνη η περιοχή στην επιφάνεια της γης στην οποία κατανέμονται τα αρχαιολογικά δεδομένα. Όσον αφορά στο περιεχόμενό της, μια αρχαιολογική θέση είναι δυνατόν να συνδέεται με μια κατηγορία δεδομένων (π.χ. τέχνεργα, οικοδεδομένα) ή οποιονδήποτε συνδυασμό τους.

## Λειτουργία
Όσον αφορά στη λειτουργία, οι αρχαιολογικές θέσεις διακρίνονται σε οικισμούς, σπήλαια και βραχοσκεπές, καταυλισμούς, τελετουργικά κέντρα ή ιερά, ναούς και ταφικές θέσεις ή νεκροταφεία, και θέσεις με εξειδικευμένες λειτουργίες (εμπορικές θέσεις ή «εμπορεία», στρατιωτικές εγκαταστάσεις, λατομεία, μεταλλεία, εργαστήρια, λιμενικές εγκαταστάσεις κ.α.). 

## Μέγεθος - μορφή - χρονική διάρκεια
Ως προς το μέγεθος και τη μορφή, μια αρχαιολογική θέση μπορεί να αντιπροσωπεύεται είτε στο σύνολό της από έναν οικισμό ή από κάποιο μεμονωμένο κτίσμα, ή ακόμη από την απλή παρουσία εργαλείων ή κεραμεικής. Όσον αφορά στους οικισμούς -ειδικότερα όταν αυτοί δεν είναι εύκολα αναγνωρίσιμοι και τα όριά τους δεν είναι σαφώς καθορισμένα (από οχυρωματικά τείχη, τάφρους, περιβόλους, από την εμφανή τοπογραφική τους θέση -για παράδειγμα λόφος, ακρωτήριο) ή όταν δεν χαρακτηρίζονται από σημαντικά αρχιτεκτονικά κατάλοιπα, είναι δυνατόν να αναγνωριστούν από την κατανομή και την πυκνότητα των υλικών καταλοίπων τους στο χώρο. 

Ως προς τη διάρκεια χρήσης, υπάρχουν αρχαιολογικές θέσεις που χρησιμοποιήθηκαν για ένα σύντομο χρονικό διάστημα, άλλες που διήρκεσαν για μία ή περισσότερες γενεές και άλλες που χρησιμοποιήθηκαν επανειλημμένα (ενδεχομένως με περιόδους εγκατάλειψης) επί αιώνες ή ακόμη και χιλιετίες.

## Αρχαιολογική γεωγραφική περιοχή
Οι αρχαιολογικές θέσεις αποτελούν βασικές μονάδες έρευνας στην αρχαιολογία και πολλές αρχαιολογικές μελέτες στις μέρες μας εξακολουθούν να διεξάγονται στο επίπεδο μεμονωμένων θέσεων. Τις τελευταίες δεκαετίες, όμως, διαπιστώνεται η τάση να μελετώνται οι αρχαιολογικές θέσεις ως τμήμα ενός ευρύτερου φυσικού περιβάλλοντος, με αποτέλεσμα να δίνεται έμφαση σε μεγαλύτερες και πιο περιεκτικές μονάδες έρευνας, τις αρχαιολογικές γεωγραφικές περιοχές.

Η **αρχαιολογική γεωγραφική περιοχή** περιλαμβάνει μια σειρά από αρχαιολογικές θέσεις. Πρόκειται για μια οριοθετημένη γεωγραφική έκταση βάσει εμφανών τοπογραφικών στοιχείων, όπως είναι οι θάλασσες, τα όρη, ή τα ποτάμια. Τούτη η οριοθετημένη έκταση στο παρελθόν αποτελούσε ταυτόχρονα μια σαφώς καθορισμένη οικολογική και πολιτισμική επικράτεια, στην οποία αναπτύχθηκαν κοινωνίες ή σύνολα κοινωνιών.

## Βιβλιογραφία
*Κουκουζέλη Αλ. κ.α., *Αρχαιολογία στον Ελληνικό χώρο*, Τομ. Α΄, Ε.Α.Π. (Πάτρα 2003)
*Renfrew C. Bahn P., *Αρχαιολογία: Θεωρίες, μεθοδολογία και πρακτικές εφαρμογές*, (μτφρ. Ι. Καραλή-Γιαννακοπούλου) Καρδαμίτσας, (Αθήνα, 2001)
*Sharer R.J., Ashmore W., *Fundamentals in Archeology*, The Benjamin/Cummings Publishing Company, (Menlo Park, 1979)

## Εξωτερικοί σύνδεσμοι

*Οι Αρχαιολογικοί Τόποι της Ελλάδας από το Υπ. Πολιτισμού 
*Δείτε αρχαιολογικούς χώρους της Ελλάδας σε δορυφορικούς χάρτες

Κατηγορία:Ορολογία της αρχαιολογίας
Κατηγορία:Αρχαιολογικοί τόποι
Μύστικο

Το **Μύστικο(ν)** ή **Μίστικο** ήταν τύπος πλοίων που εκτελούσε αποστολές ανίχνευσης και μεταφοράς σημαντικών προσώπων και πληροφοριών.

## Σχεδιασμός και χρήση
Σχεδιάστηκε και κατασκευάστηκε για πρώτη φορά στα χρόνια της Ανατολικής Ρωμαϊκής Αυτοκρατορίας (Βυζαντινής Αυτοκρατορίας). Έκτοτε τα χαρακτηριστικά του τροποποιήθηκαν μέσα στους αιώνες ανάλογα με τις κατά τόπους ιστορικές και γεωγραφικές συνθήκες.

Είχε μήκος 20 με 30 μέτρα, αναλογία μήκους/πλάτους 7 προς 1 (κατά άλλους 6 προς 1) και εκτόπισμα που κυμαίνονταν από 40 έως 100 τόνους και είχε πλήρωμα από 5-9 άνδρες. Είχε κοινά χαρακτηριστικά με τη Γαλιότα και τη φούστα. Φαίνεται να χρησιμοποιήθηκε και από άλλα μεσογειακά κράτη με το ίδιο όνομα (mistico). Υπήρχε όμως μεγάλη ποικιλία πλοίων που χαρακτηρίστηκαν τελικά ως «Μύστικα». Μια από αυτές αποτελεί το σεμπέκ, σεμπέκο ή ζεμπέκιο.

Ο Τ. Κωνσταντινίδης θεωρεί ότι το *Μύστικο* ήταν πειρατικό σκάφος και κινείτο είτε με κουπιά ή με πανιά. Υποθέτει ότι το μικρό *Μύστικον* ήταν παρόμοιο με τον μεταγενέστερο τύπο της Τράτας (20-30 τόνους) Στον πόλεμο της ανεξαρτησίας των Ελλήνων το Μύστικον και η Γολέτα ήταν κοινά ονόματα για αρκετούς τύπους σκαφών. *Μύστικο* αναφέρεται πως ήταν το σκάφος με το οποίο κατέφθασε ο Μπάιρον στο Μεσολόγγι .

Ήταν δημοφιλή σκάφη για τους Έλληνες πειρατές στο Αιγαίο και έμοιαζαν με τη φελούκα. Στην κατασκευή των *μύστικων* φαίνεται να είχαν προτίμηση και ιδιαίτερες γνώσεις οι Ψαριανοί. Το Ιανουάριο του 1827 μια γολέτα φέρεται ότι αιχμαλώτισε το *Μύστικο* που κυβερνούσε ο  διαβόητος πειρατής Καρούλιας από τα Ψαρά και το πούλησε σε έναν Κρητικό καπετάνιο, τον Αντώνη Κοκολάκη. 

Λόγω της ιδιαίτερης κατασκευής τους χρησιμοποιήθηκαν με επιτυχία στον ελληνικό απελευθερωτικό αγώνα του 1821. Τα *μύστικα* αυτής της εποχής είναι μικρά ιστιοφόρα με στρογγυλή πρύμη όπως των μεγάλων ιστιοφόρων. Είχαν τρεις ιστούς, με μεγάλα λατινοειδή ή τραπεζοειδή ιστία, από τα οποία το πλωριό και το μεσαίο ιστίο, ήταν διπλάσια σε ύψος του πρυμνιού. Λόγω της ταχύτητάς τους ήταν κατάλληλα για καταδρομές και πειρατείες. 

## Δείτε επίσης
* Το Ναυτικό του 21

## Σημειώσεις παραπομπές

## Βιβλιογραφία
*Folkard, Henry Coleman 2012. *The Sailing Boat: A Treatise on English and Foreign Boats and Yachts*. (Books on Demand).
*Κωνσταντινίδης Τ.Π. 1954, *Καράβια, Καπετάνιοι και συντροφοναύται, 1800-1830*, Αθήναι.
*Sala, George Augustus, and Edmund Hodgson Yates 1876. *Temple bar*. (Ward and Lock).

Κατηγορία:Τύποι πλοίων
Πάουλ Γιόχαν Λούντβιχ φον Χάιζε

Ο **Πάουλ φον Χάιζε** ή **Πάουλ Γιόχαν Λούντβιχ φον Χάιζε** (γερμ. *Paul Johann Ludwig von Heyse*) (15 Μαρτίου 1830 - 2 Απριλίου 1914) ήταν Γερμανός συγγραφέας.

Ο Πάουλ φον Χάιζε γεννήθηκε στο Βερολίνο, στη Γερμανία. Σπούδασε κλασικές γλώσσες και μετέφρασε πολλούς Ιταλούς ποιητές. Συνέγραψε επίσης σύντομες ιστορίες και εξέδωσε αρκετά μυθιστορήματα, το πιο διάσημο εκ των οποίων είναι το *Kinder der Welt* ("*Παιδιά του Κόσμου*", 1873). Στο Βερολίνο ήταν μέλος της ποιητικής ομάδας "*Tunnel über der Spree*" (*"Τούνελ πάνω από τον [[Σπρέε]]"*), και στο Μόναχο, μαζί με τον Εμάνουελ Γκάιμπελ και άλλους, της ποιητικής ομάδας "*Krokodil*" (*Κροκόδειλος*). Άλλο του μυθιστόρημα ήταν το *Andrea Delfin, Eine venezianische Novelle* (Αντρέα Ντέλφιν, Μια βενετσιάνικη νουβέλλα ― ελλην.μετάφρ.Δ.Θεοδωρίδης ("Παρατηρητής")	

Το 1910 του απενεμήθη το Βραβείο Νομπέλ Λογοτεχνίας.

## Παραπομπές


## Εξωτερικοί σύνδεσμοι
*Φωτογραφία και σύντομη βιογραφία στο Timeline of Nobel Winners

Κατηγορία:Γερμανοί μυθιστοριογράφοι
Κατηγορία:Γερμανοί διηγηματογράφοι
Κατηγορία:Γερμανοί μεταφραστές
Κατηγορία:Βραβευμένοι με Νόμπελ Λογοτεχνίας
Κατηγορία:Γερμανοί νομπελίστες
Θρασύβουλος Ζαΐμης

Ο **Θρασύβουλος Ζαΐμης** (1825 - 27 Οκτωβρίου 1880) ήταν Έλληνας πολιτικός, ο οποίος διετέλεσε πρωθυπουργός της Ελλάδας και πρόεδρος της Βουλής των Ελλήνων.

## Βιογραφία
Γεννήθηκε στην Κερπινή Αχαΐας το 1825 και ήταν γιος του Ανδρέα Ζαΐμη, κοτζαμπάση και πρωθυπουργού της Ελλάδας, και της Ελένης Ιωάννου Δεληγιάννη. Από την πλευρά του πατέρα του καταγόταν από την παλιά ισχυρή οικογένεια Ζαΐμη των Καλαβρύτων ενώ από την πλευρά της μητέρας του από την Οικογένεια Δεληγιάννη. Σπούδασε νομικά στο Πανεπιστήμιο Αθηνών και πραγματοποίησε μεταπτυχιακές σπουδές στη Γαλλία.

Απεβίωσε εν ενεργεία βουλευτής στις 27 Οκτωβρίου 1880 στην Αθήνα και ενταφιάστηκε στην Κερπινή Καλαβρύτων. Ήταν παντρεμένος με την Ελίζα Αλεξάνδρου Μουρούζη και είχαν αποκτήσει αρκετά παιδιά μεταξύ των οποίων: τον Ασημάκη Ζαΐμη, βουλευτή, τον Αλέξανδρο Ζαΐμη, πρωθυπουργό και πρόεδρο της Δημοκρατίας, και τον Παναγιώτη Ζαΐμη, βουλευτή και υπουργό.

### Πολιτική σταδιοδρομία
Εξελέγη για πρώτη φορά βουλευτής Καλαβρύτων στις εκλογές του 1850 και επανεξελέγη σε αυτές του 1853, του 1856, του 1859, του 1862, του 1868, του 1869, του 1872, του 1873, του 1874, του 1875 και του 1879.

Το 1854 εξελέγη πρόεδρος της Βουλής των Ελλήνων, θέση στην οποία παρέμεινε μέχρι το 1855. Το 1860 εξελέγη, απέναντι στον προτεινόμενο από την κυβέρνηση, Δημήτριο Καλλιφρονά, για δεύτερη φορά πρόεδρος της Βουλής, θέση στην οποία εξελέγη πάλι το 1874 και 1875 παραμένοντας μέχρι και το 1877. Στην κυβέρνηση Μιαούλη διετέλεσε υπουργός εκκλησιαστικών ενώ λίγο αργότερα συμμετείχε στα γεγονότα για την ανατροπή του Όθωνα στην Αθήνα αναλαμβάνοντας μάλιστα υπουργός εσωτερικών στην επαναστατική κυβέρνηση του 1862. Ταξίδεψε στη Δανία ως μέλος της τριμελούς επιτροπής που θα προσέφερε το στέμμα στον Γεώργιο Α΄ ενώ έναν χρόνο αργότερα παρέλαβε εκ μέρους της ελληνικής κυβέρνησης τα Επτάνησα από τους Άγγλους.

Τον Ιανουάριο του 1869 σχημάτισε κυβέρνηση, η οποία κέρδισε και τις ενδιάμεσες εκλογές του 1869. Αναγκάστηκε όμως να παραιτηθεί τον Ιούνιο του 1870 ύστερα από πιέσεις που δέχτηκε για τα γεγονότα της σφαγής του Δήλεσι. Τον Οκτώβριο του 1871 σχημάτισε βραχύβια κυβέρνηση δύο μηνών. Το 1877 ανέλαβε το υπουργείο δικαιοσύνης στην οικουμενική κυβέρνηση Κανάρη, χαρτοφυλάκιο το οποίο διατήρησε μέχρι και το 1878. Το ίδιο έτος σχημάτισε βραχύβια κυβέρνηση με τον Χαρίλαο Τρικούπη, στην οποία ανέλαβε το υπουργείο δικαιοσύνης και εσωτερικών.
Πέθανε από καρδιακή ανακοπή το 1880.

## Παραπομπές


Κατηγορία:Πρωθυπουργοί της Ελλάδας
Κατηγορία:Έλληνες υπουργοί Δημόσιας Εκπαίδευσης
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Δικαιοσύνης
Θρασυβουλος
Κατηγορία:Βουλευτές Καλαβρύτων
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Chobits

Το ***Chobits*** (ιαπωνικά: ちょびっツ, Χέπμπορν: *Chobittsu*) είναι σειρά manga που δημιουργήθηκε από το στούντιο Clamp. Εκδιδόταν την περίοδο το 2000 έως 2002 από την εταιρία Kodansha στο περιοδικό *[[Young Magazine]]*. Το *Chobits* μεταφέρθηκε στην τηλεόραση με τη μορφή anime από τα δίκτυα TBS και Animax, από τον Απρίλιο έως το Σεπτέμβριο του 2003. Επιπλέον, έχει μετατραπεί και σε δύο βιντεοπαιχνίδια, αλλά και διάφορα άλλα είδη όπως φιγούρες, συλλεκτικές κάρτες, ημερολόγια, και βιβλία τέχνης.

Η σειρά αφηγείται την ιστορία του Hideki Motosuwa, ο οποίος βρίσκει ένα πεταμένο προσωπικό υπολογιστή με ανθρώπινη μορφή, την οποία ο ίδιος ονομάζει "Chi", καθώς αυτή είναι η μόνη λέξη που μπορεί να προφέρει. Καθώς η σειρά εξελίσσεται, ανακαλύπτουν μαζί το μυστήριο της καταγωγής της Chi, και αναρωτιόνται για τη σχέση μεταξύ των ανθρώπινων πλασμάτων και των υπολογιστών. Το μάνγκα τοποθετείται στον ίδιο κόσμο με το *[[Angelic Layer]]*, λαμβάνοντας χώρα δύο χρόνια μετά από αυτή την ιστορία και, όπως το *Angelic Layer*, εξερευνά τη σχέση μεταξύ ανθρώπων και ηλεκτρονικών συσκευών, σε μορφή ανθρώπινου πλάσματος. Το *Chobits* διακλαδώνεται με πολλές άλλες ιστορίες, όπως αυτές των **, *[[xxxHolic]]* και *[[Kobato.]]*

Το μάνγκα στην αγγλική γλώσσα εκδόθηκε από την εταιρία TOKYOPOP. Στην Αυστραλία, η αμερικανική μετάφραση εισήχθηκε από τη Madman Entertainment. Στην Κίνα, εκδόθηκε από την COMICSWORLD.COM με επίσημη εξουσιοδότηση μόνο για το Χονγκ Κονγκ. Σε αντίθεση με τις περισσότερες ιστορίες της CLAMP, τα *Chobits* είναι σειρά seinen, που ειδικεύεται στο είδος της magical girlfriend.

## Εξωτερικοί σύνδεσμοι

* Επίσημη ιστοσελίδα (anime) (ιαπωνικά)
* ''Chobits'' στο Anime News Network

Κατηγορία:Σειρές anime
Κατηγορία:Σειρές manga
Κατηγορία:Seinen anime και manga
Κατηγορία:Madhouse
Κατηγορία:Manga του 2001
Κατηγορία:Manga του 2000
Σημίτες

**Σημίτες** θεωρούνται οι άνθρωποι που μιλούν τις σημιτικές γλώσσες. Η θεωρία της κοινής καταγωγής από την βιβλική μορφή Σημ έχει περισσότερο μυθικό χαρακτήρα. Η σημερινή επιστήμη αμφισβητεί το ότι ο όρος έχει σημασία πέραν της γλωσσολογίας.

Ο Αβραάμ θεωρούσε τον εαυτό του απόγονο του Σημ, του μεγαλύτερου γιου του Νώε. Για τον λόγο αυτό κατά την βιβλική εποχή, όλοι οι λαοί της Εγγύς Ανατολής που θεωρούνταν απόγονοι του Νώε ονομάζονταν «Γιοι του Σημ». Ο βιβλικός αυτός μύθος των «Γιων του Σημ» δεν έχει όμως σχέση με τον σημερινό όρο του «Σημίτη», ο οποίος για πρώτη φορά χρησιμοποιείται από τον γερμανό ιστορικό Λούντβιχ Σλαίτσερ το 1781.

## Ιστορία
Οι λαοί που μιλούν σημιτικές γλώσσες προήλθαν από την αραβική χερσόνησο. Διάφοροι αποικισμοί τους έφεραν στην Μεσοποταμία, Συρία, Παλαιστίνη, Αίγυπτο και Αιθιοπία. Με τον φοινικικό αποικισμό έφθασαν μέχρι τα παράλια της δυτικής Μεσογείου. 

## Ο πολιτικός όρος
Βάση της ψευδοεπιστημονικής φυλετικής διδασκαλίας ο όρος του Σημίτη άρχισε να χρησιμοποιείται ως συνώνυμο του Ιουδαίου. Σκοπός ήταν να συνεχιστεί το μέχρι τότε καθαρά χριστιανικό μίσος κατά των Ιουδαίων (δολοφονία του Ιησού) και μετά την αναγέννηση. Έτσι οι Σημίτες ορίστηκαν φυλή, μάλιστα κατωτέρα φυλή. Το 1944 οι εθνικοσοσιαλιστές τόνισαν, ότι δεν υπολόγιζαν τους Άραβες ως Σημίτες.

Κατηγορία:Αρχαίοι λαοί
Ελληνικός στόλος του 1940

Με την έκρηξη του Ελληνοιταλικού πολέμου στις  28 Οκτωβρίου του  1940 και την είσοδο της Ελλάδας στο Β' Παγκόσμιο Πόλεμο στο πλευρό των συμμάχων κατά του «Άξονα» τη δύναμη του Ελληνικού στόλου αποτελούσαν τα παρακάτω, κατά μαχητικότητα και τύπο, πολεμικά πλοία.

* Θωρηκτό  (1): Γ.ΑΒΕΡΩΦ
* Αντιτορπιλικά (14): Τα λεγόμενα Βασιλείς Β. ΓΕΩΡΓΙΟΣ και Β. ΟΛΓΑ, το λεγόμενο ναύαρχος ΚΟΥΝΤΟΥΡΙΩΤΗΣ, τα λεγόμενα νησια του 21 ΥΔΡΑ, ΣΠΕΤΣΑΙ και ΨΑΡΑ, τα λεγόμενα θηρία ΛΕΩΝ, ΙΕΡΑΞ, Αετός και ΠΑΝΘΗΡ και τα λεγόμενα βουλκάν  ΑΣΠΙΣ, ΝΙΚΗ, ΘΥΕΛΛΑ και ΣΦΕΝΔΟΝΗ
* Τορπιλοβόλα (9): ΠΕΡΓΑΜΟΣ, ΠΡΟΥΣΑ, ΚΙΟΣ, ΚΥΔΩΝΙΑΙ, ΚΥΖΙΚΟΣ, ΔΩΡΙΣ, ΑΙΓΛΗ, ΑΛΚΥΟΝΗ και ΑΡΕΘΟΥΣΑ
* Υποβρύχια (6): ΚΑΤΣΩΝΗΣ, ΠΑΠΑΝΙΚΟΛΗΣ, ΠΡΩΤΕΥΣ, ΝΗΡΕΥΣ, ΤΡΙΤΩΝ, ΓΛΑΥΚΟΣ
* Τορπιλάκατοι (2): Τ1 και Τ2
* Ναρκαλιευτικά (4):  ΑΛΙΑΚΜΩΝ, ΑΞΙΟΣ, ΝΕΣΤΟΣ και ΣΤΡΥΜΩΝ
* **Εκπαιδευτικό ιστιοφόρο** (1): ΑΡΗΣ
* Ναρκοθέτιδες (3): ΚΟΡΓΙΑΛΕΝΙΟΣ, ΚΙΧΛΗ και ΠΑΡΑΛΟΣ
* **Υδρογραφικό** (1): Υ/Γ ΠΛΕΙΑΣ
* Ναυαγοσωστικό (1): Ν/Γ ΤΕΝΕΔΟΣ
* Πλοίο Φάρων (1): Φ/Π ΩΡΙΩΝ
* **Πετρελαιοφόρα** (2): ΑΡΓΩ και ΠΡΟΜΗΘΕΥΣ
* **Υδροφόρο**(1): Υ/Φ ΑΥΡΑ
* **Βοηθητικά** (7): ΠΑΛΑΣΚΑΣ, Α1, Α3, Α4, Α5, Α6 και Α32
* Ρυμουλκά (5): ΑΤΛΑΣ, ΗΡΑΚΛΗΣ, ΚΥΚΛΩΨ  ΤΙΤΑΝ, και ΚΕΝΤΑΥΡΟΣ

Στη σύνθεση του στόλου του έτους 1940 δεν περιλαμβάνεται το εύδρομο «Έλλη» που είχε τορπιλιστεί πριν από την έναρξη του πολέμου από ιταλικό υποβρύχιο στις 15 Αυγούστου του ίδιου έτους στη Τήνο.

Στην παραπάνω δύναμη του στόλου προστέθηκαν πολλά επίτακτα πλοία για κάλυψη αναγκών συνοδείας. Πολλά από τα παραπάνω πλοία είχαν επιτυχίες και συνέβαλαν στην άμυνα της Ελλάδας.

Κατηγορία:Στρατιωτικοί σχηματισμοί της Ελλάδας στον Β΄ Παγκόσμιο Πόλεμο
Κατηγορία:Ελληνοϊταλικός Πόλεμος
*
Κατάλογος Αχαιών Ολυμπιονικών

## Αρχαίοι Ολυμπιονίκες

*Οίβωτας ο Δυμαίος
6η Ολυμπιάδα  756 π.χ. Αγώνισμα :Στάδιο
*Φάνας ο Πελληνεύς
67η Ολυμπιάδα 512 π.χ. Αγώνισμα :Δίαυλος, Δόλιχος,Οπλίτης δρόμος (τρεις νίκες)
*Παταικός ο Δύμαιος
71η Ολυμπιάδα 496 π.χ. Αγώνισμα :Κάλπη
*Σώστρατος ο Πελληνεύς
80η Ολυμπιάδα 460 π.χ. Αγώνισμα :Στάδιο παίδων
*Φίλιππος ο Αζάν
86η Ολυμπιάδα 436 π.χ. Αγώνισμα:Πυγμή παίδων
*Πρόμαχος ο Πελληνεύς
94η Ολυμπιάδα 404 π.χ. Αγώνισμα :Παγκάτιον
*Άλκετος ο Κλειτόριος
99η Ολυμπιάδα 384 π.χ. Αγώνισμα:Πυγμή παίδων
*Ξενοφών ο Αιγιεύς (ο πρεσβύτερος)
100η Ολυμπιάδα 380 π.χ. Αγώνισμα:Παγκράτιο
*Κριτόδαμος ο Κλειτόριος
101η Ολυμπιάδα 376 π.χ. Αγώνισμα:Πυγμή παίδων
*Χαίρων ο Πελληνεύς
106η Ολυμπιάδα 356 π.χ. Αγώνισμα :Πάλη,
107η Ολυμπιάδα 352 π.χ. Αγώνισμα :Πάλη,
108η Ολυμπιάδα 348 π.χ. Αγώνισμα :Πάλη,
109η Ολυμπιάδα 344 π.χ. Αγώνισμα :Πάλη
*Κλεόμαντις ο Κλειτόριος
111η Ολυμπιάδα Αγώνισμα:Στάδιο
*Λάδας ο Αιγιέυς
125η Ολυμπιάδα 280 π.χ. Αγώνισμα :Στάδιον
*Κρατίνος ο Αιγεράτης
126η Ολυμπιάδα 272 π.χ. Αγώνισμα :Πάλη παίδων
*Αγήσαρχος ο Τριταιεύς
165η Ολυμπιάδα 120 π.χ. Αγώνισμα:Πυγμή
*Στράτων ο Αιγιέυς
178η Ολυμπιάδα 68 π.χ. Αγώνισμα:Πάλη , Παγκράτιον
179η Ολυμπιάδα 64 π.χ. Αγώνισμα:Πάλη , Παγκράτιον
*Ξενοφών ο Αιγιεύς (ο νεότερος) 
180η Ολυμπιάδα 60 π.χ. Αγώνισμα :Παγκράτιον
*Αυφίδιος ο Πατρεύς
190η Ολυμπιάδα Αγώνισμα :Στάδιο
*Αθηνόδωρος ο Αιγιεύς
207η Ολυμπιάδα Αγώνισμα :Στάδιο,
208η Ολυμπιάδα Αγώνισμα :Στάδιο,
209η Ολυμπιάδα Αγώνισμα :Στάδιο
*Χείλων ο Πατρεύς
112η Ολυμπιάδα 332 π.χ. Αγώνισμα:Πάλη,
113η Ολυμπιάδα 328 π.χ. Αγώνισμα:Πάλη
*Ίκαρος ή Ικάριος ο Υπηρεσιεύς (Αιγείρα)
23η Ολυμπιάδα 688 π.Χ. Αγώνισμα:Στάδιο

## Σύγχρονοι Ολυμπιονίκες

*Νικόλαος Ανδριακόπουλος
1η Ολυμπιάδα Αθήνα 1896 Αγώνισμα: Αναρρίχηση επί κάλω 1ος
*Αντώνιος Πέπανος
1η Ολυμπιάδα Αθήνα 1896 Αγώνισμα: Κολύμβηση 500 μέτρων 2ος
*Στέφανος Χρηστόπουλος
1η Ολυμπιάδα Αθήνα 1896 Αγώνισμα: Πάλη 3ος
*Ιωάννης Μητρόπουλος
1η Ολυμπιάδα Αθήνα 1896 Αγώνισμα:ασκήσεις στους κρίκους 1ος
*Παντελής Καρασεβδάς
1η Ολυμπιάδα Αθήνα 1896 Αγώνισμα:Σκοποβολή 200 μέτρα 1ος
*Αριστόβουλος Πετιμεζάς
1η Ολυμπιάδα Αθήνα 1896 Αγώνισμα δίζυγο 3ος 
*Λουδοβίκος Σούτερ  έλαβε μέρος με τα χρώματα της Ελβετίας αλλά διέμενε στην Πάτρα και ήταν αθλητής του Παναχαικού ΓΣ Αγώνισμα :Ιππικό εφαλτήριο με λαβές 1ος , Αγώνισμα :Δίζυγο 2ος , Αγώνισμα :Ιππικό εφαλτήριο χωρίς λαβές (Άλμα)  2ος 
*Θεμιστοκλής Διακίδης
Μεσολυμπιάδα Αθήνα 1906 Αγώνισμα:Άλμα εις ύψος 2ος
*Θεώδορος Μακρής
Μεσολυμπιάδα Αθήνα 1906 Αγώνισμα:Άλμα επί κοντώ 1ος
*Ανδρέας Πολλάκης
Μεσολυμπιάδα Αθήνα 1906 Αγώνισμα:γυμναστικό πένταθλο 2ος,Γυμναστικό έξαθλο 2ος (δύο μετάλλια)
*Κωσταντίνος Κοζανιτάς
Μεσολυμπιάδα Αθήνα 1906 Αγώνισμα:Αναρρίχηση επί κάλω 2ος
*Δημήτριος Τόφαλος
Μεσολυμπιάδα Αθήνα 1906 Αγώνισμα:Άρση βαρών 1ος (παγκόσμιο ρεκόρ)
*Βασίλειος Ψάχος
Μεσολυμπιάδα Αθήνα 1906 Αγώνισμα:Διελκυστίνδα 2ος(ομαδικό αγώνισμα)
*Γεώργιος Ψάχος
Μεσολυμπιάδα Αθήνα 1906 Αγώνισμα:Διελκυστίνδα 2ος(ομαδικό αγώνισμα)
*Κωνσταντίνος Παρνασσάς
Μεσολυμπιάδα Αθήνας 1906 Αγώνισμα:Διελκυστίνδα 2ος (ομαδικό αγώνισμα)
*Κωνσταντίνος Λάζαρος
Μεσολυμπιάδα Αθήνας 1906 Αγώνισμα:Διελκυστίνδα 2ος (ομαδικό αγώνισμα)

Αχαιοί
αχαιων ολυμπιονικων
Αντρέ Κερτέζ

Ο **Αντρέ Κερτέζ** (Andor Kertész, 2 Ιουλίου 1894 - 28 Σεπτεμβρίου 1985) ήταν Ούγγρος φωτογράφος. 
## Βιογραφία
Γεννήθηκε στη Βουδαπέστη το 1894 και ήταν αυτοδίδακτος στη φωτογραφία, με την οποία ασχολήθηκε από νεαρή ηλικία. Το 1925, μετά τον Α' παγκόσμιο πόλεμο, μετανάστευσε στη Γαλλία όπου το έργο του γνώρισε σημαντική αναγνώριση, τόσο από την πλευρά των κριτικών όσο και εμπορικά. Το 1927, οργανώθηκε και ατομική έκθεση φωτογραφιών του στο Παρίσι. Το 1936, εγκαταστάθηκε στην Αμερική και το 1944 πολιτογραφήθηκε Αμερικανός. 

Τα φωτογραφικά θέματα του Κερτέζ καλύπτουν όλες τις πτυχές του κόσμου που τον περιέβαλλε και περιλαμβάνουν τοπία, σκηνές δρόμου, πορτρέτα ή κτίρια και ανήκουν στην αποκαλούμενη *καλλιτεχνική φωτογραφία*. Στο διάστημα της μακρόχρονης παραμονής του στις Ηνωμένες Πολιτείες, εργάστηκε -- για βιοποριστικούς λόγους -- για διάφορα περιοδικά, μεταξύ των οποίων τα περιοδικά μόδας *Vogue* και *Harper's Bazaar*. Για μία περίοδο εργάστηκε και για το περιοδικό *House & Garden* έχοντας υπογράψει αποκλειστικό συμβόλαιο με τον εκδοτικό οίκο *Condé Nast Publishing*, φωτογραφίζοντας το εσωτερικό πλούσιων σπιτιών. 

Παράλληλα, συνέχισε να παράγει καλλιτεχνικές φωτογραφίες τις οποίες προσπαθούσε να εκθέτει κατά διαστήματα. Το 1964, το Μουσείο Μοντέρνας Τέχνης (MoMA) φιλοξένησε μια σημαντική ατομική έκθεση του Κερτέζ ενώ στη δεκαετία του 1970 το έργο του παρουσιαζόταν σε εκθέσεις που πραγματοποιούνταν σε διάφορες χώρες. Αν και ασχολήθηκε με την ασπρόμαυρη φωτογραφία, σε ηλικία ογδόντα-πέντε ετών, πραγματοποίησε την μοναδική σειρά έγχρωμων φωτογραφιών του, με μία ερασιτεχνική μηχανή *Polaroid* και κλεισμένος στο διαμέρισμά του.

Πέθανε στη Νέα Υόρκη το 1985 και θεωρείται σήμερα ένας από τους σημαντικότερους φωτογράφους του 20ου αιώνα.

## Παραπομπές


## Βιβλιογραφία
* Greenough, Gurbo & Kennel, *Andre Kertesz: The Eternal Amateur*, Princeton University Press, 2005
* *André Kertész*, Aperure (Masters of Photography)  (ISBN 0-89381-740-6) 

## Εξωτερικοί σύνδεσμοι

* Αντρέ Κερτέζ (Μουσείο Getty)
* Αντρέ Κερτέζ (National Gallery of Art)
* Αφιέρωμα στον Αντρέ Κερτέζ

Κατηγορία:Ούγγροι φωτογράφοι
Ναυαγοσωστικό

Το **ναυαγοσωστικό** (*salvage ship*) είναι ειδικός τύπος πλοίου ή ειδικό ρυμουλκό (salvage tug)  ιδιαίτερης κατασκευής και με ισχυρές μηχανές, εφοδιασμένο με ανάλογα μέσα και εφόδια, του οποίου κύρια αποστολή και έργο του είναι η Επιθαλάσσια αρωγή που από μεν  τα  εμπορικά  η αρωγή αυτή είναι «κατ' επάγγελμα», από δε τα κρατικά (υπηρεσιών) παρέχεται ως «ειδική μέριμνα» δημόσιας ασφάλειας.

Τα Ναυαγοσωστικά σήμερα είναι μηχανοκίνητα πλοία με εκτόπισμα 500 έως και 1500 τον. Με πολύ μεγάλη ισχύ μηχανών (1000 – 10.000 ίππων) και  διακρίνονται  σε *μικρά* (κλειστών θαλασσών ή εσωτερικών – χωρικών υδάτων),  *μεσαία* (ανοικτής θάλασσας) και στα *ωκεάνια* (πολύ μεγάλα). Έχουν ανάλογα πλούσιο εξοπλισμό σε ναυτιλιακά όργανα ναυσιπλοΐας, επικοινωνίας, εντοπισμού, έρευνας, διάσωσης, και μέσων ρυμούλκησης, πόντισης, ανέλκυσης, κατάδυσης, κατάσβεσης πυρκαγιάς και απάντλησης, μέσων έμφραξης ρηγμάτων – διαρροής, καλωδίων ρεύματος, φραγμάτων περισυλλογής κλπ. Ορισμένα φέρουν θάλαμο αποπίεσης ενώ τα ωκεάνια φέρουν επιπλέον  βαθυσκάφη και ελικοδρόμιο.

Η ναυπήγησή τους και κάθε επισκευή ή μετασκευή τους παρακολουθείται ιδιαίτερα από τους Νηογνώμονες.

Προς άμεση διάκριση τα πλοία αυτά φέρουν στα πλευρά τους την ένδειξη «SALVAGE». Όλο το 24ωρο διατηρούν φυλακή ακρόασης στα κανάλια κινδύνου είτε «εν πλω» είτε «εν όρμω». Κατά το άρθρο 189 του Κ.Δ.Ν.Δ. τα πλοία αυτά φέρουν ειδική άδεια της Λιμενικής Αρχής του λιμένα που έχουν ως βάση. Περιλαμβάνονται δε επι τούτου σε ειδικούς παγκόσμιους καταλόγους ναυτιλιακού ενδιαφέροντος με όλα τα μέσα που διαθέτουν. Η σύντμηση αυτού του τύπου πλοίου είναι Ν/Γ.

Στις αποστολές και επιχειρήσεις «επιθαλάσσιας αρωγής» η εξέλιξη, η ταχύτητα και ο συντονισμός της δραστηριότητάς τους παρακολουθείται από το Ε.Κ.Σ.Ε.Δ. (Ενιαίο Κέντρο Συντονισμού Έρευνας και Διάσωσης «Θάλαμος επιχειρήσεων (ΥΕΝ)») που εδρεύει στον 5ο όροφο του Υπουργείου Εμπορικής Ναυτιλίας (Υ.Ε.Ν.) και συγκροτείται από Λιμενικούς συνεπικουρούμενοι από κλιμάκιο της Πολεμικής αεροπορίας.
 
## Δείτε επίσης

*Ναυαγιαίρεση
*Επιθαλάσσια αρωγή
*Ναυαγοσωστικός σταθμός
*Ναυάγιο
*Ανέλκυση ναυαγίου
## Εξωτερικοί σύνδεσμοι
* 
* 

Κατηγορία:Βοηθητικά πλοία
Παναγιώτης Λάλεζας

Ο **Παναγιώτης Λάλεζας** (Κόρινθος, 13 Ιουλίου 1973) είναι Έλληνας τραγουδιστής της ελληνικής παραδοσιακής μουσικής.

## Βιογραφία
Γεννήθηκε και μεγάλωσε στην Αρχαία Κόρινθο, όπου κατοικεί και σήμερα. Από την μεριά του πατέρα του, έλκει καταγωγή, εκτός της Κορινθίας, επίσης από την Αργολίδα και τις Σπέτσες. Από μικρός είχε κλίση στο τραγούδι, πράγμα που οφείλεται και στον πατέρα του, ο οποίος του δίδαξε τον τρόπο να ερμηνεύει παραδοσιακά τραγούδια. Παράλληλα, μελετώντας ηχογραφήσεις γραμμοφώνου από τους Γιώργο Παπασιδέρη, Κώστα Ρούκουνα, Δημήτρη Αραπάκη, Ρόζα Εσκενάζυ, Ρίτα Αμπατζή, Γιώργο Μητσάκη και Γιάννη Κάβουρα μυήθηκε στον αμανέ, στο σμυρναίικο και στο ρεμπέτικο τραγούδι. 

Σε ηλικία μόλις εννέα ετών πραγματοποίησε την πρώτη του δισκογραφική παρουσία. Ακολουθούν πλήθος βραβείων και τιμητικών διακρίσεων σε διαγωνισμούς παραδοσιακού τραγουδιού. 

Ήδη από τα δώδεκα χρόνια του δραστηριοποιείται επαγγελματικά στο παραδοσιακό τραγούδι, ερμηνεύοντας δημοτικά τραγούδια σε πανηγύρια, γάμους, γλέντια, παραστάσεις χορευτικών συγκροτημάτων και σε άλλες πολιτιστικές εκδηλώσεις στην Ελλάδα και το εξωτερικό, σε συνεργασία με καταξιωμένους μουσικούς του χώρου. 

Παρακολούθησε μαθήματα βυζαντινής μουσικής με δάσκαλο το Σίμωνα Καρρά και μαθήματα λαούτου από το δεξιοτέχνη Χρήστο Ζώτο.  

Στο ενεργητικό του έχει 17 προσωπικούς δίσκους με παραδοσιακά τραγούδια, όπως και συμμετοχές σε πολλούς άλλους, ενώ διδάσκει φωνητική στο ΤΕΙ Ηπείρου.

Το 2003 συμμετέχει στο δίσκο “Smyrne” της Εστουδιαντίνας Νέας Ιωνίας ερμηνεύοντας το παραδοσιακό σμυρναίικο «Μανές της καληνυχτιάς». Η ηχογράφηση αυτή έγινε η αφορμή για να τον ανακαλύψει ο Γιώργος Νταλάρας. Ο δίσκος “Smyrne” έγινε χρυσός, βραβεύτηκε ως ο καλύτερος δίσκος παραδοσιακής ελληνικής μουσικής στα βραβεία «Αρίων» και ο Παναγιώτης Λάλεζας είναι από τους βασικούς ερμηνευτές σε όλες τις ζωντανές εμφανίσεις της ορχήστρας. 

Το χειμώνα του 2004-2005 συμμετέχει στο πρόγραμμα «Της Ελενίτσας...» στην «Ακτή Πειραιώς» και στο Fix Community, με την Ελένη Τσαλιγοπούλου, την Εστουδιαντίνα Νέας Ιωνίας, το Δημήτρη Ζερβουδάκη και τη Γιώτα Νέγκα. 

Εμφανίζεται σε πολλές εκπομπές της ΕΡΤ από μικρή ηλικία.

Συνεργάζεται με τους σημαντικότερους σολίστ παραδοσιακής μουσικής από διάφορες περιοχές της χώρας όπως τους Νίκο Φιλιππίδη, Αλέξανδρο Αρκαδόπουλο, Γιώργο Κοτσίνη, Γιάννη Βασιλόπουλο, Γρηγόρη Καψάλη στο κλαρίνο, τους Γιώργο Κόρο, Νίκο Οικονομίδη, Γιώργο Μαρινάκη, Κυριάκο Γκουβέντα στο βιολί και με τον Χρήστο Ζώτο στο λαούτο, καθώς και με άλλους σημαντικούς και νεότερους καλλιτέχνες. Χρησιμοποιεί την παραδοσιακή ζυγιά στην απόδοση των τραγουδιών, δηλαδή μικρή ορχήστρα με κλαρίνο, βιολί, λαούτο και κρουστά ή την πλήρη ορχήστρα που έχει όλα τα παραπάνω όργανα με επιπλέον το σαντούρι, το κανονάκι και το ούτι. 

## Παραπομπές


Κατηγορία:Έλληνες τραγουδιστές
Θούλη

Η αρχαία **Θούλη** είναι ένα νησί που αναφέρει ο αρχαίος Έλληνας ερευνητής Πυθέας τον 4ο αιώνα π.Χ.

## Ιστορικά στοιχεία
Το 325 π.Χ. περίπου ο Πυθέας ταξίδεψε από τη νότια Ισπανία στη Μεγάλη Βρετανία. Σύμφωνα με τα γραπτά του, η Θούλη βρίσκεται στον ακραίο βορρά, έξι μέρες βόρεια της Βρετανίας. Για τον λόγο αυτό, το όνομα της Θούλης συμβολίζει από την εποχή της αρχαιότητας την πιο βόρεια άκρη του κόσμου (λατ. *ultima Thule*). Από τα βιβλία του Πυθέα *[[περί Ωκεανού και Γης]]* σώζονται μόνο αποσπάσματα. Συνεπώς υπάρχουν διάφορες υποθέσεις σχετικά με το ποια ήταν η Θούλη. Μάλλον πρόκειται για την Ισλανδία, τη Νορβηγία, τις Νήσους Φερόες ή τις Νήσους Σέτλαντ. Ο Πυθέας αναφέρει ότι ήταν μία γεωργική χώρα, όπου η μεγαλύτερη ημέρα διαρκεί 20 (ισημερινές) ώρες. Οι εκεί κάτοικοι τρέφονταν με φρούτα και παρασκεύαζαν ένα ποτό από σιτάρι και μέλι. 

Γλωσσικά κατά πάσα πιθανότητα αναφέρεται στην χώρα των Ιουερνών PiHwerjoHn, "η εύφορη γη". 

Ο Προκόπιος (500-565) αναφέρει τη Θούλη στην *Ιστορία των Πολέμων.
==Ονομασίες που προήλθαν από τη Θούλη==
* Το όνομα της Θούλης έγινε επίσης γνωστό με τον *Φάουστ* του [[Γκαίτε]]. Η Γκρέτχεν τραγουδάει εκεί το τραγούδι *Βασιλιάς της Θούλης*. Η εθνικοσοσιαλιστική [[Εταιρεία της Θούλης]] πήρε το όνομα της από τον τόπο αυτό. Τα μέλη της θεωρούσαν τη Θούλη ως τόπο προέλευσης της [[άριοι|άριας]] φυλής.

* Ο μεγάλος [[αστεροειδής]] [[279 Θούλη]] (Thule), που ανακαλύφθηκε το 1888, πήρε το όνομά του από το άγνωστο αυτό νησί.

* Επίσης [[486958 Άρροκοθ|«Έσχατη Θούλη»]] είχε ονομαστεί (κατ αναλογία) το πιο μακρινό αντικείμενο στο ηλιακό μας σύστημα που έχει ποτέ φθάσει διαστημικό σκάφος, μετονονάστηκε όμως από τη [[NASA|ΝΑΣΑ]] σε Άρροκοθ, μετά από έγκριση της [[Διεθνής Αστρονομική Ένωση|Διεθνούς Αστρονομικής Ένωσης]]. Το νέο όνομα σημαίνει «ουρανός» στη γλώσσα της φυλής Ινδιάνων Παουχατάν των ΗΠΑ, η οποία και έδωσε την έγκρισή της για να δοθεί το όνομα στο ουράνιο σώμα. Η μετονομασία κρίθηκε σκόπιμη μετά από διαμαρτυρίες ότι η ονομασία Θούλη παρέπεμπε στους Ναζί, οι οποίοι θεωρούσαν ότι η μυθική χώρα συμβόλιζε την υπερβόρεια καταγωγή τους.

== Παραπομπές ==
<references />

== Βιβλιογραφία ==
*Barry Cunliffe, Πυθέας, ο Έλληνας Εξερευνητής και Θαλασσοπόρος, εκδόσεις Γκοβόστη, Αθήνα
* Χρήστος Λαζός: *Το ταξίδι του Πυθέα στην άγνωστη Θούλη'', εκδόσεις Αίολος, Αθήνα 1996 (ISBN 960-521-000-2)
*Θανάσης Ι. Μαργαρίτης, ΠΥΘΕΑΣ, εκδόσεις Σμυρνιοτάκης

Κατηγορία:Τοποθεσίες της Ελληνικής Μυθολογίας
Υ
Νίκος Βλαντής

Ο **Νίκος Βλαντής** (Αλεξανδρούπολη, 1973) είναι Έλληνας συγγραφέας, μυθιστοριογράφος, ποιητής και μεταφραστής. 

## Βιογραφία
Γεννήθηκε το 1973 στην Αλεξανδρούπολη (με το όνομα Νίκος Μπαρμπόπουλος). Σπούδασε πολιτικός μηχανικός κι εκπόνησε το διδακτορικό του στο Ε.Μ.Π. με θέμα τον σχεδιασμό της πόλης. Διευθυντής του δωρεάν περιοδικού βιβλίου "Index", το άφησε το 2006 για να ιδρύσουν, μαζί με τη Μαρία Βλαντή, τον εκδοτικό οίκο "Μαγικό Κουτί". Από το 2011 ζει στη Γαλλία. Το 2026, έγραψε τους στίχους του τραγουδιού Γελωτοποιός (διασκευής από τον Φίλιππο Πλιάτσικα του τραγουδιού Self Important Clown των Celtic Social Club), που δημοσιεύτηκε στον ομώνυμο δίσκο του καλλιτέχνη.

## Εργογραφία

### Μυθιστορήματα
* *Αλκιβιάδης Δεσμώτης*, Απόπειρα 2000
* *www.tospitimas.gr*, Περίπλους 2002
* *Θέλω να μείνω λίγο μόνη μου να σκεφτώ*, Περίπλους 2003
* *Greek psycho*, Οξύ 2004
* *Η ανυπαρξία που σου αξίζει*, Οξύ 2004
* *Μπάρτλεμπυ ο κομπιουτεράς*, Απόπειρα 2005.
* *Writersland, Το νησί των συγγραφέων*, Κέδρος 2006
* *Λήθη*, Κέδρος 2008

### Μελέτες
* *Επόμενη στάση: Χαμένες Λεωφόροι, Μια περιδιάβαση στην κοσμογονία της ευρωπαϊκής και της αμερικανικής μητρόπολης*, Futura 2004
* *Ποδήλατο, Οδηγός σχεδιασμού και αξιολόγησης δικτύων* (μαζί με τους Θάνο Βλαστό και Δημήτρη Μηλάκη), Τεχνικό Επιμελητήριο Ελλάδας 2007
* *Tractatus Magico-Philosophicus, Μια έρευνα πάνω στα θεμέλια της λογικής του δυτικού κόσμου και μια απόπειρα σκιαγράφησης μιας μελλοντικής ουτοπίας*, Μαγικό Κουτί 2010
* *Κοσμορρεύμα *(ελεύθερο διαδικτυακό έργο)

### Ποίηση - Στιχουργική
* *Ο Αρνητής*, Μαγικό Κουτί & Fata Morgana, 2012
* *Γελωτοποιός*, στίχοι του τραγουδιού του Φίλιππου Πλιάτσικα, από τον ομώνυμο δίσκο.

### Μεταφράσεις
* William Morris*, Το Πηγάδι στο Τέλος του Κόσμου, Βιβλίο Ι: Ο δρόμος προς τον έρωτα*, Μαγικό Κουτί 2007
* Lyman Frank Baum*, Ο Μαγικός Μονάρχης του Μο*, Μαγικό Κουτί 2008
* William Morris*, Το Πηγάδι στο Τέλος του Κόσμου, Βιβλίο ΙΙ: Ο δρόμος προς τους μπελάδες*, Μαγικό Κουτί 2008
* William Morris*, Το Πηγάδι στο Τέλος του Κόσμου, Βιβλίο ΙΙΙ: Ο δρόμος προς το πηγάδι*, Μαγικό Κουτί 2010
* William Morris*, Το Πηγάδι στο Τέλος του Κόσμου, Βιβλίο IV: Ο δρόμος προς το σπίτι*, Μαγικό Κουτί 2011
* Maria Louise de la Ramée, *Ο σκύλος της Φλάνδρας*, Μαγικό Κουτί 2012
* Harvey Pekar, *Οι μπητ*, Μαγικό Κουτί, 2012

### Στα γαλλικά
* Incertains Lieux- Athènes-Ouessant (βιβλίο καλλιτέχνημα, κείμενο μαζί με τη Μαρία Βλαντή, εικονογράφηση από τον καλλιτέχνη André Jolivet). Éditions Voltije Ltd. 2013

## Παραπομπές


## Πηγές
* Εθνικό Κέντρο Βιβλίου, Νίκος Βλαντής 
* Βιβλιονέτ, Νίκος Βλαντής

## Εξωτερικοί σύνδεσμοι
* Το προσωπικό site του Νίκου Βλαντή
* Μαγικό Κουτί
* Κοσμορεύμα 
* Το Κοσμορεύμα στα αγγλικά

Κατηγορία:Έλληνες συγγραφείς του 20ού αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες μυθιστοριογράφοι
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες μεταφραστές
Καμίγ Σεν-Σανς

Ο **Σαρλ Καμίγ Σεν-Σανς** (*Charles Camille Saint-Saëns*, 9 Οκτωβρίου 1835 – 16 Δεκεμβρίου 1921) ήταν Γάλλος μουσικός και συνθέτης της ρομαντικής περιόδου.

Γεννήθηκε στο Παρίσι το 1835. Πέθανε στο Αλγέρι το 1921.

## Κύρια έργα

### Συμφωνική μουσική
* Introduction et Rondo capriccioso pour violon et orchestre op 28, 1863
* Le Rouet d'Omphale, poème symphonique op 31, 1869
* Danse macabre, 1874 (εμπνευσμένο από ένα ποίημα του Ζαν Λαόρ)
* Symphonie n°3 avec orgue, 1886
* Concerto pour piano n°2 en sol mineur op 22
* Concerto pour piano n°4 en ut mineur op 44
* Concerto pour violoncelle N°1 en la mineur op. 33

### Όπερα
* Samson et Dalila, 1877

### Διάφορα
* Le Carnaval des animaux, 1886

## Παραπομπές


## Εξωτερικοί σύνδεσμοι

* https://web.archive.org/web/20050902052811/http://perso.wanadoo.fr/garry.holding/music/autres/html/saens.htm

Κατηγορία:Γάλλοι συνθέτες
Κατηγορία:Γάλλοι πιανίστες
Κατηγορία:Συνθέτες του Ρομαντισμού
Κατηγορία:Γάλλοι άθεοι
Κατηγορία:Απόφοιτοι Ανωτάτου Εθνικού Ωδείου Μουσικής και Χορού του Παρισιού